Dagen etter måtte laget til Maja gjøre seg klar for konkurranse for å finne ut hvem som skulle møte Kristine til duell. Konkurransen gikk ut på å klatre i et nett som hang under Tyttebæret, som er en av de to vognene på Krossobanen. Her skulle de samle inn 4 flagg, Den som var dårligst og greide kun 2 flagg var Alexander Cardo og han måtte da ut i duell med Kristine. Duellen var å kaste en pute på blink mens de hoppet i strikk fra brua ved Vemork. Alexander hadde så kraftig høydeskrekk at han ikke greide det. Og da Kristine gjennomførte øvelse så ble det Alexander som måtte reise hjem.